[Video] Iets het Jupiter getref | Maroela Media
[Video] Iets het Jupiter getref
'n Paar amateur astronome het vandeesmaand 'n merkwaardige verskynsel opgemerk: iets het Jupiter getref.
Indien dit bevestig word, sal dit die een van slegs 'n paar voorvalle wees waar só iets opgeneem is.
Daar is nog nie bevestiging nie, en al wat mens op die video's kan sien wat aanlyn gepubliseer is, is 'n flitslig wat skielik aan die kant verskyn, waarskynlik toe 'n komeet of asteroïed die gasplaneet getref het.
John McKeon, een van die sterrekykers, het op Reddit onder die gebruikernaam "bubbleweed" bevestig dit het op 17 Maart om 00:18:45 UT (02:18:45 Suid-Afrikaanse tyd) plaasgevind.
Rob Landis van NASA se planetêre koördineringskantoor het aan IFLScience gesê daar is nie tans enige planne om opvolgwerk te doen met byvoorbeeld die Hubble-teleskoop nie. Hy het bevestig dit is waarskynlik die sesde keer wat só impak sedert Julie 1994 gebeur het en waargeneem is.
Jupiter is so 628 miljoen km van ons af.
Dit sal nog 'n rukkie wees voor sulke nuus hoegenaamd vir my enige iets beteken.
Jupiter met sy enorme massa is dalk die stofsuier of dan astroidsuir van ons planete stelsel wat keer dat die aarde nie gepeper word nie. Daar is wel baie wat ons hemelruim binnedring, maar genadiglik brand hulle uit en sit ons net met die stofdeeltjies. Waar die astroide wel groot genoeg was om deur te kom, is daar enorme skade veroorsaak. Dit bly een van die mensdom se grootste vrese daar so iets weer kan gebeur.